The Man Who Sold the World (sang)

«The Man Who Sold the World» er en ballade av David Bowie på albumet med samme navn, utgitt i 1970. 

Sangen har blitt covret av flere artister, mest kjent av coverversjonene er Lulu (1974) og Nirvana (1993). Førstnevnte ble produsert av Bowie.

 Tekst 
Sangtittelen ligner på tittelen til science fiction-romanen The Man Who Sold the Moon fra 1948. Bowie har sagt at sangtittelen ikke er tatt fra romanen, men bekreftet at han kjente til den. Sangen har imidlertig lite til felles med den romanen. Hovedpersonen i sangen sliter med en slags dobbeltgjenger. 

Sangen kan også være avledet Bowies bekymring overfor splittede og flere personligheter, og førsteverset er antakeligvis inspirert av «Antigonish]» av William Hughes Mearns:

«Last night I saw upon the stair
A little man who wasn't there
He wasn't there again today
Oh, how I wish he'd go away...»

Dette er veldig likt sangens førstevers:

«We passed upon the stair,
we spoke of was and when
Although I wasn't there,
he said I was his friend
Which came at some surprise,
I spoke into his eyes
I thought you died alone, a long long time ago»

 Coverversjoner 
 Lulu 

Den skotske sangerinnen Lulu covret låten i 1974. Bowie produserte utgivelsen, og koret også på den. Den nådde tredjeplass i Storbritannia, og ble fremført på Top of the Pops. 

I studio skal Bowie gjentatte ganger ha rådet Lulu til å «røyke mere sigaretter».

 Nirvana 

Det amerikanske grunge-bandet Nirvana covret låten i en akustisk versjon i 1993 under deres opptreden på MTV Unplugged. I sine journaler, hadde bandets vokalist Kurt Cobain satt albumet The Man Who Sold the World på en liste over de 50 favorittalbumene sine. 

Nirvana brukte ofte å spille sangen på sine konserter frem til vokalisten begikk selvmord i 1994.

Bowie gav positive tilbakemeldinger på Nirvanas versjon: «Jeg ble rett og slett blåst bort da jeg fant ut at Kurt Cobain likte arbeidet mitt, og har alltid ønsket å snakke med ham om sine grunner for å covre «The Man Who Sold the World»» og at «det var en god rett frem gjengivelse og hørtes liksom veldig ærlig ut. Det ville ha vært fint å ha jobbet med ham, men bare å snakke med ham ville vært kult». Bowie kalte Nirvanas cover «hjertelig» og uttalte også at «før denne coverversjonen, hadde det ikke hendt at jeg var del av Amerikas musikalske landskap. Jeg følte alltid min vekt i Europa, men ikke i Amerika». Etter denne versjonen kom ut fortalte Bowie at når han selv spilte sangen, «kommer ungdom opp til meg og sier, "det er kult at du spiller en Nirvana-sang". Og jeg tenker, "Faen ta deg, din lille idiot!"»

 Eksterne lenker   


Kategori:David Bowie-sanger
Kategori:Lulu-sanger
Kategori:Nirvana-sanger
Kategori:Sanger fra 1970
Kategori:Singler fra 1974
Kategori:Singler fra 1994
Kategori:Rockesanger fra 1970-årene
Kategori:Glamrock-sanger
Kategori:Psykedeliske pop- og rock-sanger
Kategori:Progressive rockesanger
Kategori:Rockeballader